Lolland-Falsters Stifts-Tidende, 1847-12-01
Det engelske Parlament er den 23de de, blevet aabnet, ikke af Dronningen, men Throntalen meddeelt Huset af en kgl. Commission. Den er i det Hele taget særdeles beroligende, saameget meere som Tilstanden, har saaledes forbedret sig, at Premierministeren har fundet sig foranlediget til i en Skrivelse til Bankdirectionen, at ophæve Forholdsreglerne af 25de October angaaende Suspensionen af enkelte Dele af BanklovenJndemnitetsbillen vil altsaa falde bort - bemærker Berl. Tid. – og Discussionen om denne høist vigtige Sag vil efter al Sandsynlighed blive udsat, indtil den Comitee, som er bleven nedsat for at undersøge Handelserisen og de hermed i Forbindelse staaende Gjenstande, til Parlamentet har indgivet sin Betænkning. Banken har nu nedsat sin Disconto til 7 pCt. Penge ere ogsaa udenfor samme lettere at erholde og til billigere Disconto; de 3 pCt. Consols ere atter stegne og stode 85 a 85 1/4 pCt. Fallissementerne ere imidlertid ikke aldeles ophørte og kunne det heller ikke efter Omstændighederne, naar man tager Hensyn til, at en stor Deel af Forlegenhederne ogsaa hidrører fra Forbindelserne med Vest- og Ostindien. Vi tvivle saaledes ikke om, at Alting i England vil komme paa Gled igjen, og Handelen faae sit regulaire Liv igjen. Hvad der forekommer os at være af stor Betydenhed for England, er den vigtige Omstændighed, som ogsaa udtales i Throntalen, at Høsten har været meget rigelig. – Med Hensyn til Adressen er den i Overhuset bleven antagen uden Afstemning, og selv Lord Stanley har ved denne Leilighed erklæret, at han under de nærværende Omstændigheder ikke finder sig foranlediget til at stille noget Amendement, men har lovet Ministrene sin Bistand og yttrede sin Tilfredshed med hvad de have gjort i Henseende til Bankspørgsmaalet. J Underhuset var man ikke saa aldeles eenstemmig. Det irske Spørgsmaal gjorde sig strax der gjældende, og det irske Medlem Grattanforeslog et Amendement med Hensyn til den nye irske Fattiglov. Debatterne vare ikke endnu sluttede den 23de om Aftenen, og man kjender ikke videre til Resultatet, men det vil, efter hvad man kan antage, blive, at hans Amendement med stor Majoritet vil blive forkastet. Medens Jrland og Jrlændernes Characteer ofte skarpt angribes i The Times og de torystiske Blade, hvem de paa flere Godseiere udøvede Mord yde et frugtbart Stof til bittre Klager, stiller Bladet Morning Chronicle derimod en factisk Opregning af de Fordrivelser, af irske Forpagtere ( Fæstebønder), som have fundet Sted i det nu forløbne Efteraar, i hundredeviis bleve de pludseligt fordrevne fra Huus og Hjem, og denne Skjæbne traf ikke blot dem, der muligviis resterede med deres Afgifter til Grundeierne, men ogsaa mange, der altid redeligt havde betalt hvad de skulde, fordi Jorddrotterne af Forkjærlighed for det saakaldte conacre-System, ifølge hvilket flere bortforpagtede eller bortfæstede Jorder sammenlægges, søgte at skaffe sig af med de smaae Fæstere. Saadanne grusomme Foranstaltninger kunne, som Morn. Chron, bemærker, vel ikke tjene til Retfærdiggjørelse eller til Undskyldning for de begaaede Mord eller de af Landbefolkningen udøvede Voldsomheder, men de forklare dog Oprindelsen til disse Forbrydelser. Naturligviis maa denne Tilstand fremkalde eller forstærke Ønsket om en Forpagtningsret, (omtrent Jndførelsen af Arvefæste istedetfor opsigelig Leie), og der siges, at et liberalt Parlamentsmedlem for Rochdale, Sharman Crawford, vil træde i Spidsen for Agitationen i denne Retning. Ved et Møde af Repealassociationen den 8de November i "Forsoningshallen i Dublin oplæste John O'Connell et Antal Breve fra catholske Sognepræster i det sydlige og vestlige Jrland. Deres Skildringer af den i deres Sogne herskende Elendighed vare skrækkelige, og Udsigterne for Vinteren meget sørgelige. En geistlig Embedsmand berettede saaledes, at i hans District, som i Begyndelsen af sidste Vinter talte 1200 Beboere, siden dengang 1000 Mennesker vare bortrevne af Hungersnøden og de af denne frembragte smitsomme Sygdomme. AfFormaningerne og Trudslerne i en Proclamation fra Lordstatholderen af 9de November vil vel ikke stor Frugt kunne ventes, saafremt der ikke kommer Andet til. Jovrigt er et betydeligt Antal engelske Tropper stationeret i Jrland. (Fyens Av.)